# Begoña Vargas

Begoña Vargas (Madrid, 18 de desembre de 1999) és una actriu, model i ballarina espanyola coneguda per interpretar Roberta a L'altra mirada (2018-2019) i Verónica de García a la ficció de Netflix Alta mar (2019-2020).

## Biografia

Begoña va néixer el 18 de desembre de 1999 a Madrid (Espanya). Als 10 anys va començar els seus estudis de dansa moderna a l'Escola Municipal de Música, Teatre i Dansa de Loeches. Uns anys després va començar amb la interpretació assistint a diversos cursos i actuant en obres de teatre infantil com Els miserables de Victor Hugo o El Comte de Montecristo, entre d'altres.

## Trajectòria professional

La fama li va arribar amb el paper de Roberta a la sèrie L'altra mirada de TVE. L'any 2019, a part de continuar amb el seu paper de Roberta en la segona temporada de L'altra mirada, va protagonitzar la sèrie de Netflix Alta mar al costat d'Ivana Baquero, Jon Kortajarena i Alejandra Onieva, en què interpreta Verónica de García. En aquest mateix any va saber que també protagonitzaria la sèrie Boca Norte, de la plataforma Playz.
A principis del 2020, va debutar al cinema, sent a més la principal protagonista, amb la pel·lícula Malasaña 32, en què va interpretar Amparo Olmedo. L'any 2021, va protagonitzar la pel·lícula basada en la novel·la del mateix nom Les lleis de la frontera, en què va interpretar el personatge de Tere, i que es va estrenar en el Festival de Cinema de Sant Sebastià. A més, va fitxar per la superproducció de Netflix Bienvenidos al Edén, on comparteix repartiment amb Ana Mena, Amaia Salamanca o Belinda. A finals del 2020 va rodar el llargmetratge original de Netflix Centauro, dirigit per Daniel Calparsoro, que protagonitza al costat d'Àlex Monner i Carlos Bardem, i que té pendent la seva estrena per a 2022. Al juliol de 2021 es va anunciar el seu fitxatge com a personatge principal per a la segona temporada de Paraíso, sèrie emesa a Movistar+, en què interpreta Evelyn.

## Projectes filantròpics

L'actriu col·labora amb l'Associació Índigo, que s'ocupa de nens orfes en una illa de Kenya, proporcionant-los educació i cures. A més, va apadrinar a casa seva una nena d'aquesta associació anomenada Emily.

## Filmografia
### Cinema

| Any | Títol | Personatge | Director | Notes |
| 2020 | Malasaña 32 | Amparo Olmedo | Albert Pintó | Paper principal |
| 2021 | Las leyes de la frontera | Tere | Daniel Monzón | Paper principal |
| 2022 | Centauro | | Daniel Calparsoro | Paper principal |

### Televisió

| Any | Títol | Personatge | Cadena | Notes |
| 2017 | Centro médico | Virgínia | TVE | 1 episodi |
| 2018 | Paquita Salas | Cambrera | Netflix | 1 episodi |
| 2018 - 2019 | L'altra mirada | Roberta Luna Miñambres | TVE | 21 episodis |
| 2019 - 2020 | Alta mar | Verónica de García | Netflix | 22 episodis |
| 2019 | Boca Norte | Andrea | Playz | 6 episodis |
| 2022 | Paraíso | Evelyn | #0 | ? episodis |
| 2022 | Bienvenidos al Edén | | Netflix | 8 episodis |

## Premis i nominacions

| Premi | Any | Categoria | Treball nominat | Resultat | Ref. |
| Premis Gaudí | 2022 | Millor protagonista femenina | Les lleis de la frontera | Nominada | |

## Referències

* ↑ «Begoña Vargas, la gran revelación de Málaga» (en castellà). Vanity Fair, 09-06-2021. [Consulta: 10 juny 2021].
* ↑ «Biografía y currículum de Begoña en la agencia Cristina Chaparro». Arxivat de l'original el 21 de juny de 2019. [Consulta: 21 juny 2019].
* ↑ Begoña Vargas triunfa en su debut como actriz de televisión con “La otra mirada”
* ↑ Begoña Vargas, el icono de ‘La otra mirada’
* ↑ 'La otra mirada' vuelve el 27 de mayo a La 1 con su segunda temporada
* ↑ Actriz, bailarina y nuevo fichaje de Netflix: descubrimos a Begoña Vargas
* ↑ Jon Kortajarena, Manuela Vellés y Begoña Vargas protagonizan 'Alta Mar', la nueva serie española de Netflix
* ↑ Playz rueda en Barcelona la serie juvenil de baile urbano "Boca Norte"
* ↑ Playz rueda en Barcelona 'Boca Norte', una serie juvenil a ritmo de trap con David Solans, Júlia Creus, Begoña Vargas y Guillermo Campra
* ↑ «Malasaña 32», el nuevo éxito del cine de terror español
* ↑ Begoña Vargas: «No me imaginaban en este papel, pero insistí y parece que les convencí»
* ↑ «'Las leyes de la frontera': Daniel Monzón adapta a Javier Cercas». Arxivat de l'original el 2022-02-08. [Consulta: 28 gener 2022].
* ↑ «“Bienvenidos a Edén”: fecha de estreno en Netflix, historia, actores, personajes y todo sobre la serie española con Belinda» (en castellà). Mag.. [Consulta: 1r març 2021].
* ↑ «'Centauro': la nueva película de Daniel Calparsoro en Netflix» (en castellà). Diez Minutos, 17-11-2020. [Consulta: 10 juny 2021].
* ↑ «'Paraíso': Álvaro Mel y Begoña Vargas fichan por la temporada 2 de la serie de Movistar+» (en castellà). Diez Minutos, 27-07-2021. [Consulta: 1r agost 2021].
* ↑ «Entrevista a Begoña Vargas» (en castellà). InStyle, 22-09-2021. Arxivat de l'original el 2022-01-28. [Consulta: 25 setembre 2021].
* ↑ «Premios Gaudí 2022: todas las nominaciones» (en castellà). Fotogramas, 25-01-2022. [Consulta: 26 gener 2022].